b'\n_START_ARTICLE_\nDen atlantiske orkansesongen 2007\n_START_PARAGRAPH_\nDen atlantiske orkansesongen 2007 p\xc3\xa5gikk offisielt fra 1. juni 2007 til 30. november 2007. Historisk sett dannes de aller fleste tropiske syklonene i denne perioden av \xc3\xa5ret.\n_START_SECTION_\nDen subtropiske stormen Andrea\n_START_PARAGRAPH_\nEt uv\xc3\xa6rsomr\xc3\xa5de s\xc3\xb8r\xc3\xb8st for Georgia utviklet seg 9. mai til en storm av samme styke som en tropisk storm. Allerede 10. mai var den s\xc3\xa5 svekket at den ikke lenger ble klassifisert som en storm.\n_START_SECTION_\nDen tropiske stormen Barry\n_START_PARAGRAPH_\nEn tropisk syklon ble dannet i Det karibiske hav utenfor Honduras den 30. mai og utviklet seg til en tropisk storm den 1. juni. Stormen dro over det nordlige Florida, men fra 2. juni ble den ikke lengre klassifisert som en tropisk storm. Uv\xc3\xa6ret dro videre langs USAs \xc3\xb8stkyst og ga store mengder nedb\xc3\xb8r.\n_START_SECTION_\nDen tropiske stormen Chantel\n_START_PARAGRAPH_\nEt uv\xc3\xa6r som ble dannet ved Bahamas den 28. juli beveget seg nord\xc3\xb8stover utenfor den amerikanske \xc3\xb8stkysten og ble styrket til en tropisk syklon den 30. juli. Den 31. juli var syklonen s\xc3\xa5 kraftig at den ble klassifisert som en tropisk storm og gitt navnet Chantal. Samme dag ble stormen svekket igjen og dro bortmot Nova Scotia der den for\xc3\xa5rsaket oversv\xc3\xb8mmelser.\n_START_SECTION_\nDen tropiske stormen Erin\n_START_PARAGRAPH_\nDen tropiske stormen Erin ble dannet 15. august i Mexicogulfen. Den ble svekket til en tropisk depresjon etter \xc3\xa5 ha truffet land i Texas dagen etter.\n_START_SECTION_\nDen tropiske stormen Gabrielle\n_START_PARAGRAPH_\nDen subtropiske stormen Gabrielle ble dannet av et ekstratropisk lavtrykk den 7. september s\xc3\xb8r\xc3\xb8st for North Carolinas kyst. Gabrille ble den 8. september oppgradert til en tropisk storm.'